RESOLUCIÓN do 9 de xuño de 2010 pola que se fai pública a concesión dos premios sobre cooperativismo no ensino dirixido aos centros educativos de Galicia.
CONSELLO GALEGO DE COOPERATIVAS — III. OUTRAS DISPOSICIÓNS — 30/06/2010

Por Resolución do 15 de decembro de 2009 (DOG nº 45, do 8 de marzo de 2010, corrección de erros DOG nº 53, do 18 de marzo), o Consello Galego de Cooperativas fixo públicas as bases do certame Cooperativismo no ensino, dirixido aos centros educativos de Galicia. No punto 1 do anexo establecéronse as modalidades de debuxo, pintura e/ou vídeo e de actividades cooperativizadas, dirixidas os centros educativos de educación infantil, primaria e secundaria obrigatoria. No punto 2 do anexo estableceuse a modalidade de proxectos empresariais cooperativos dirixida a centros de formación profesional.
Nas bases reguladoras destes premios establecíase que os traballos participantes neste concurso serían examinados e valorados por un xurado e que a súa concesión se publicará no DOG.
Os xurados dos premios, na súa reunión do día 9 de xuño de 2010, resolveron a súa concesión.
Polo que antecede, e no uso das atribucións que teño conferidas pola Lei 5/1998, do 18 de decembro, de cooperativas de Galicia e polo Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas,
DISPOÑO:
A publicación da resolución dos premios acordados polos xurados, en cada unha das modalidades do anexo.
A entrega dos premios terá lugar o día 3 de xullo de 2010 nos actos públicos previstos con motivo da conmemoración do día do cooperativismo que terán lugar nas instalacións da Adega Condes de Albarei, Sociedade Cooperativa Galega, en Baión, concello de Vilanova de Arousa (Pontevedra).
Santiago de Compostela, 9 de xuño de 2010.
Beatriz Mato Otero
Presidenta do Consello Galego de Cooperativas
ANEXO
1. Certame Cooperativismo no ensino dirixido a centros educativos de educación infantil, primaria e secundaria obrigatoria:
1) Modalidade de debuxo, pintura, fotografía e vídeo:
-Categoría A:
Premio ao mellor traballo: alumnos/as de 2º ciclo de educación infantil.
En Domaio xuntos celebramos a primavera.
CEIP Domaio, Sobrado (A Coruña).
Accésit: alumnos/as de 2º ciclo de educación infantil.
Unha cidade de contos.
CRA de Ribadumia, Ribadumia (Pontevedra).
-Categoría B:
Premio ao mellor traballo: alumnos/as de 1º e 2º de educación primaria.
Todos xuntos facemos unha rúa mellor.
CEIP Domaio, Moaña (Pontevedra).
Accésit: alumnos/as de 1º e 2º de educación primaria.
Visita á cooperativa Santa María do Val.
CPI do Feal, Narón (A Coruña).
-Categoría C:
Premio ao mellor traballo: alumnos/as de 3º e 4º de educación primaria.
Proxecto interetapas: equipos cooperativos titorizados.
CPR Andaina, Culleredo (A Coruña).
Accésit: alumnos/as de 3º e 4º de educación primaria.
A industria do liño en Galicia.
CEP Marcos da Portela, Monteporreiro (Pontevedra).
-Categoría D:
Premio ao mellor traballo: alumnos/as de 5º e 6º de educación primaria.
Unha receita cooperativa.
CEIP San Miguel de Reinante, Barreiros (Lugo).
Accésit: alumnos/as de 5º e 6º de educación primaria.
Xogos populares e tradicionais.
CEIP ADR Castelao, Ordes (A Coruña).
2) Modalidade de actividades cooperativizadas:
-Categoría E:
Premio ao mellor traballo: alumnos/as do 1º ciclo da ESO.
Obradoiro de confección: traxe de noiva.
IES Maximino Romero de Lema, Zas (A Coruña).
-Categoría F:
Premio ao mellor traballo: alumnos/as do 2º ciclo da ESO.
O xurado acordou outorgar o premio compartido:
*Reconstruíndo Haití.
IES Antonio Fraguas Fraguas, Santiago de Compostela (A Coruña).
*IES Pino Manso con Haití.
IES Pino Manso, O Porriño (Pontevedra).
2. Certame Cooperativismo no ensino dirixido a centros de formación profesional.
Modalidade de proxectos empresariais cooperativos:
Premio ao mellor proxecto empresarial cooperativo:
O Poio Verde, Sociedade Cooperativa Galega.
CFEA de Sergude-Boqueixón (A Coruña).
Accésit aos dous proxectos empresariais finalistas:
*Altrote, Sociedade Cooperativa de Traballo Asociado Galega.
IES Politécnico de Lugo (Lugo).
*Óptima, Sociedade Cooperativa Galega.
IES As Mercedes (Lugo).